
שלום רב,


הנדון: מדיניות העלאת מודעות לסרטן השד אצל נשים חרדיות


[bookmark: _GoBack]לא קיים מחקר במשרד הבריאות בנוגע לאחוזי תמותה של נשים חרדיות מסרטן השד. בדקנו גם אם קיימים נתונים במכון גרטנר, אך גם שם אין את נתונים כאמור. יצוין, כי תוצאות המחקר "השפעות תרבותיות על תחלואה בסרטן: דתיוּת וסרטן השד בישראל" לא פורסמו בעיתונות המדעית ולפיכך אין נתונים מסוכמים וזמינים לשלוח. יחד עם זאת, פרופ' סדצקי סבורה כי עשויים להיות נתונים בעבודת דוקטורט שבוצעה במסגרת אוניברסיטת תל-אביב – "השפעות רקע תרבותי על אמצעי התמודדות הכרתיים ומנגנוני הגנה תת הכרתיים אצל חולות סרטן השד".
עוד נציין, כי המשרד השיק בחודש מאי 2016 מערכת חדשה להצגת נתוני התחלואה בסרטן בישראל, המציגה את נתוני הרישום הלאומי לסרטן על פי חתכים שונים: סוג הסרטן,  שנת האבחנה, קבוצת הלאום, המגדר והגיל של החולים בסרטן. יחד עם זאת, האבחנה שם היא בין נשים יהודיות לערביות ואין מידע אודות יהודיות-חרדיות באופן נפרד:
https://public.tableau.com/views/_5224/sheet3?%3Aembed=y&%3AshowVizHome=no&%3AshowTabs=y&%3Adisplay_count=y&%3Adisplay_static_image=y#%21 

כך גם בפרסום נתוני סרטן השד: https://www.health.gov.il/PublicationsFiles/breast_cancer_SEPT2017.pdf



מידע נוסף בנוגע למדיניות המשרד בנושא העלאת המודעות בנושאי בריאות שונים בקרב ציבורים שונים ניתן למצוא בקישורים מתחום התכנית הלאומית לקידום אי-השוויון במערכת הבריאות - 
https://www.health.gov.il/Subjects/Equality_in_Health/information/Documents/12112015_prevention.pdf (בעמוד 15). 
https://www.health.gov.il/Subjects/Equality_in_Health/information/Pages/prevention.aspx
https://www.health.gov.il/PublicationsFiles/Tackling_inequality_health.pdf

עוד אוסיף כי משרד הבריאות אחראי על התווית ההנחיות למערכת בנושא קידום הכשירות התרבותית של שירותי הבריאות. חוזר מנחה בנושא פורסם בשנת 2011 ונכנס לתוקף בשנת 2013 (חוזר מספר 7/11).
אך בעוד שהמשרד אחראי על התוויית הנחיות, חובת ההנגשה בפועל של השירותים וההתאמה הלשונית והתרבותית שלהם מוטלת על ארגוני הבריאות- בתי חולים, קופות חולים וכדומה. הארגונים עושים פעילות ענפה בנושא עליה ניתן לקרוא בדוחות המשרד בנושא (בסרגל השמאלי- "פרסומים"- כאן: https://www.health.gov.il/Subjects/Equality_in_Health/Pages/default.aspx ).

אגב, באתר ההתייעצות של המשרד עם הציבור – יש אפשרות להעלות התייחסות נוספת לנושא הזה:
http://impact.health.gov.il/1005

